Χάνκα Ορντονούβνα

Η Χάνκα Ορντονούβνα (πολωνικά: Hanka Ordonówna) ή Ορντόνκα (Ordonka) (γεννημένη ως Μάρια Άννα Πιετρουσίνσκα [Maria Anna Pietruszyńska]) (25 Σεπτεμβρίου 1902, Βαρσοβία - 8 Σεπτεμβρίου 1950, Βηρυτός) ήταν Πολωνή τραγουδίστρια, χορεύτρια και ηθοποιός. Ξεκίνησε την καριέρα της σε ηλικία 16 ετών στο καμπαρέ της Βαρσοβίας Sfinks και στη συνέχεια στο θέατρο Wesoły Ul στο Λούμπλιν, με το σκηνικό όνομα Άννα Όρντον (Anna Ordon). Τα επιτυχημένα τραγούδια της εξακολουθούν να είναι δημοφιλείς σήμερα, όπως τα: «O mój rozmarynie» («Ω, δεντρολίβανο μου»), «Rozkwitały pęki białych róż» («Άσπρα τριαντάφυλλα άνθισαν») και «Ułani, ułani».

Όταν έκλεισε αυτό το καμπαρέ, η Ορντονούβνα μετακόμισε στη Βαρσοβία και εργάστηκε στο καμπαρέ Miraż, όπου παρατηρήθηκε από τον Φριντέρικ Γιαρόσι, διευθυντή του καμπαρέ της Βαρσοβίας Qui Pro Quo. Υπό την καθοδήγησή του έγινε αστέρι, ηχογράφησε το «Miłość ci wszystko wybaczy» («Η αγάπη συγχωρεί τα πάντα», τραγούδι των Χένρικ Βαρς και Γιούλιαν Τούβιμ) στην ταινία του 1933 Szpieg w masce (Κατάσκοπος σε μάσκα). Μία άλλη επιτυχία ήταν το Jakieś małe nic (Λίγο τίποτα) του Μάριαν Χέμαρ το 1934.

Το 1931, παντρεύτηκε τον Κόμη Μίχαου Ζίκγμουντ Τισκιέβιτς, ο οποίος έγραψε πολλά από τα τραγούδια της. Αν και πλέον μια κόμισσα, συνέχισε να παίζει στο καμπαρέ και μάλιστα να ιππεύει ένα άλογο σε ένα τσίρκο. Ανέπτυξε πνευμονική νόσο, που την μάστισε για το υπόλοιπο της ζωής της. Πέθανε το 1950 στη Βηρυτό.

Επιλεγμένη φιλμογραφία 
 Μικρός Αετός (1927)

Παραπομπές

Εξωτερικοί σύνδεσμοι 
   
   
   
 Άρθρο σχετικά με τη Χάνκα Ορντονούβνα στα πολωνικά
 Βιογραφία στα πολωνικά
 Εικόνες

Πολωνές ηθοποιοί κινηματογράφου
Πολωνές ηθοποιοί θεάτρου
Πολωνές ηθοποιοί βωβών ταινιών
Πολωνές τραγουδίστριες
Πολωνές χορεύτριες
Πολωνές ηθοποιοί του 20ού αιώνα
Πολωνές τραγουδίστριες του 20ού αιώνα
Ενταφιασμοί στο Κοιμητήριο Ποβόνσκι